Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
29 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index แกว่งตัวในกรอบแคบบริเวณ 1,490-1,500 จุด ก่อนปิดภาคเช้าที่ระดับ 1,494.72 จุด -6.12 จุด (-0.41%) ด้วยมูลค่าการซื้อขายที่ลดลงมาที่ 13,150.54 ลบ.
– Most Positive Impact: U (+0.60 จุด)/ TRUE (+0.53 จุด)/ CPALL (+0.48 จุด)
– Most Negative Impact: ADVANC (-0.63 จุด)/ PTT (-0.30 จุด)/ SCC (-0.26 จุด)
จุดสังเกต: ดัชนี SET เคลื่อนไวในกรอบแคบ และไม่มีหุ้นขนาดใหญ่กลุ่มใดเคลื่อนไหวโดดเด่น โดย มูลค่าการซื้อขายของหุ้นที่มีผลต่อดัชนีมาก (most impact) ส่วนใหญ่ต่ำกว่า 1 พันลบ. ซึ่งส่วนใหญ่เป็นหุ้นที่มีการปรับน้ำหนักตามดัชนี MSCI Thailand
 
แนวโน้มตลาดบ่าย
– หากตัวเลขเศรษฐกิจบ่ายนี้ดี อาจหนุนไทยฟื้นดีกว่าภูมิภาคในระยะสั้น – ตลาดหุ้นไทยในช่วงบ่ายคาดว่าน่าจะยังเคลื่อนไหวในกรอบ 1,490-1,500 จุด โดยมีปัจจัยติดตามสำคัญที่ตัวเลขเศรษฐกิจไทยบ่ายนี้ ซึ่งน่าจะเริ่มมีสัญญาณบวกของการบริโภคที่ฟื้นตัว และน่าจะบวกต่อหุ้นการบริโภคในประเทศ ส่วนกลุ่มธนาคารเราคาดว่าเริ่มเข้าสู่โซนที่มีความเสี่ยงทางลงจำกัด (ราว 3-5%) หลังราคาร่วงลงมาอยู่ในระดับที่ค่าเฉลี่ย P/BV แตะระดับต่ำสุดในรอบ 3-5 ปี อย่างไรก็ตามประเด็นหนี้กรีซ และ GDP สหรัฐ ยังอาจเป็นปัจจัยทำให้หุ้นไทยผันผวนถึงต้น มิ.ย. อย่างไรก็ตามเรามองเป็นโอกาสในการสะสมหุ้นที่ดี (แนวต้าน: 1,500-1,505 // แนวรับ: 1,487 และ 1577)
– หุ้นแนะนำภาคบ่าย: เก็งกำไร CPF (ได้รับการปรับเพิ่มน้ำหนักใน MSCI Thailand และผลการดำเนินงานผ่านจุดต่ำสุดแล้ว), SPALI (ราคาที่ลดลงตอบรับการปรับลดเป้าหมายปีนี้แล้ว คาด presale ไตรมาส 2/58 จะกลับมาเติบโตแข็งแกร่งจากการเปิดโครงการใหม่), ทยอยสะสม JASIF (ราคาปัจจุบันให้คาดการณ์ปันผล 9% และมองหุ้นมีโอกาสถูกผลักดันจาก yield สูงกว่าทางเลือกการลงทุนอื่น, เป้าทางกลยุทธ์ 12.00-13.00 ตัดขาดทุน 9.20)
– หุ้นน่าสนใจเชิงกลยุทธ์: SUPER TGCI MBK TTCL THCOM JSP TFD CHO (การลงทุนหุ้นเหล่านี้ควรตั้งจุดตัดขาดทุน 3-5% ทุกครั้ง)
 
คำแนะนำ
– กลยุทธ์: “เพียงเลือกเก็งกำไรรายตัว ระหว่างรอจุดซื้อที่ดี” เราคาดตลาดแกว่งตัว 1,490-1,500 จุด โดยมีความเสี่ยงทางลงที่ 1,450 จุด ในช่วง 1 เดือนข้างหน้า ซึ่งเป็นจุดที่เรารอเพิ่มน้ำหนักการลงทุน
 
Trading Idea
– Opportunity Day: (2 มิ.ย.) MEGA CNT S PTG BA // (3 มิ.ย.) TUF EFORL APCO TRC DEMCO // (4 มิ.ย.) TASCO SEAFCO JSP SAWAD AIT MBKET // (5 มิ.ย.) EASON NCH SAT GPSC SGP // (8 มิ.ย.) STPI UREKA TOG SENA TRU
 
ประเด็นจับตา/ติดตาม 
– (+/-) วิกฤตหนี้กรีซ – ประเด็นกรีซจะยังคงเป็นประเด็นกดดันตลาด อย่างไรก็ตามต่างเราเชื่อว่ากรีซจะสามารถเจรจากับกลุ่มเจ้าหนี้เพื่อหลีกเลี่ยงการผิดนัดชำระหนี้ได้ในที่สุด
– (-) ภาวะเงินทุนต่างชาติ – ต่างชาติยังคงขายสุทธิในหุ้น SET ขณะที่เมื่อวานนี้ มีสถานะขายสุทธิ (net short) ในสัญญาล่วงหน้า SET50 สูงถึง 23,368 สัญญา โดยปัจจัยดังกล่าวยังคงอยู่ในแนวโน้มกดดัน ตามการอ่อนค่าของเงินบาท